open-index/open-wikipedia-markdown huggingface dataset:
দ্য লাস্ট কিস

***দ্য লাস্ট কিস*** ঢাকা থেকে নির্মিত প্রথম নির্বাক পূর্ণদৈর্ঘ্য চলচ্চিত্র। ইস্ট বেঙ্গল সিনেমাটোগ্রাফ কোম্পানির প্রযোজনায় অম্বুজপ্রসন্ন গুপ্ত নির্মাণ করেন নির্বাক পূর্ণদৈর্ঘ্য চলচ্চিত্র "দ্য লাস্ট কিস"। 

## নির্মাণ কাল
১৯২৭ সালের দিকে "দ্য লাস্ট কিস" -এর চিত্রগ্রহণ শুরু হয়।  
## চিত্রশিল্পী
নবাববাড়ির খাজা আজমল, খাজা আদিল, খাজা আকমল, খাজা নসরুল্লাহ, খাজা অজয়, খাজা আকিল, খাজা জহিরে, খাজা শাহেদ, শৈলেন রায় বা টোনা বাবু ছিলেন এই চলচ্চিত্রের অভিনেতা।  
## দৃশ্যধারণ
ঢাকা শহরের প্রাকৃতিক দৃশ্যসংবলিত *দ্য লাস্ট কিস* চলচ্চিত্রের দৃশ্যধারণ করা হয় মতিঝিল, দিলকুশা, শাহবাগ, নীলক্ষেত ও আজিমপুর বালিকা বিদ্যালয়ের কাছে নবাবদের বাগানে। এ ছবির চিত্রগ্রহণের কাজ শেষ হতে প্রায় এক বছর সময় লেগেছিল।

## নায়ক ও নায়িকা
*দ্য লাস্ট কিস* ছবিতে নায়কের ভূমিকায় অভিনয় করেন ঢাকা নবাব পরিবারের সদস্য খাজা আজমল ও নায়িকার চরিত্রে অভিনয় করেন ললিতা বা লোলিটা বা বুড়ি। ললিতা ছিলেন বাদামতলী পতিতালয়ের একজন যৌনকর্মী। চারুবালা, দেববালা (দেবী) নামের আরও দুই যৌনকর্মী এতে অভিনয় করেন। হরিমতি নামে একজন অভিনেত্রীও এতে অভিনয় করেন। একবছর পর লোলিটা তার আগের পেশায় ফিরে যান।

## কারিগরি ব্যবস্থাপনা
ঢাকায় চলিচ্চিত্রটির শুটিং হলেও প্রিন্ট ও প্রসেসিং হয় কলকাতায়। ১২ রিলের এই চলচ্চিত্রটি ১৯৩১ সালে  মুক্তি পায় ঢাকার মুকুল টকিজে (অধুনা আজাদ সিনেমা)। এর প্রিমিয়ার শো উদ্বোধন করেন ঢাকা বিশ্ববিদ্যালয়ের অধ্যাপক ও বিশিষ্ট ইতিহাসবিদ ড. রমেশচন্দ্র মজুমদার (১৮৮৮-১৯৮০)। পরে তিনি ঢাকা বিশ্ববিদ্যালয়ের উপাচার্য (১৯৩৬-১৯৪২) হিসেবে দায়িত্ব পালন করেন। রিলিজের সময় নির্বাক এ ছবি বাংলা, ইংরেজি ও উর্দু ভাষায় সাবটাইটেল করে দেওয়া হয়েছিল। প্রায় এক মাস এ ছবির প্রদর্শনী চলে। 

## তথ্যসূত্র

বিষয়শ্রেণী:১৯২৭-এর চলচ্চিত্র
বিষয়শ্রেণী:বাংলা ভাষার চলচ্চিত্র
বিষয়শ্রেণী:নির্বাক বাংলা চলচ্চিত্র
বিষয়শ্রেণী:হারানো ভারতীয় চলচ্চিত্র
বিষয়শ্রেণী:ভারতীয় সাদাকালো চলচ্চিত্র
বিষয়শ্রেণী:ভারতীয় নাট্য চলচ্চিত্র
বিষয়শ্রেণী:ভারতীয় নির্বাক চলচ্চিত্র
বিষয়শ্রেণী:ঢাকার নবাব পরিবার
সেটাস (পুরাণ)

[thumb|right|200px|প্রাচীন কোরিন্থীয় অলংকৃত পাত্রে [পের্সেউস, অ্যানড্রোমিডা এবং কেতো এর চিত্র।]]

প্রাচীন গ্রিক শব্দ **কেটস** (, বহুবচন **সাটিয়া** ) - লাতিন ভাষায় **সেটাস** বলতে একটি বড় মাছ, তিমি, হাঙ্গর, অথবা একটি সমুদ্র দানবকে বোঝানো হয়েছে।

## তথ্যসূত্র

## বহিঃসংযোগ
* Theoi Project - Ketea

বিষয়শ্রেণী:গ্রিক পৌরাণিক জীব
বিষয়শ্রেণী:পৌরাণিক জলজ প্রাণী
বিষয়শ্রেণী:ড্রাগন
বিষয়শ্রেণী:গ্রিক সমুদ্র দেবতা
পুকুর

[thumb|300px|right|পশ্চিমবঙ্গের [উত্তর ২৪ পরগনা জেলার খড়ুয়া রাজাপুর গ্রামে একটি পুকুর।]]

**পুকুর** এক ধরনের স্থির পানির ক্ষুদ্র জলাশয় যা হ্রদের চেয়ে ছোট। পুকুর প্রকৃতি প্রদত্ত সৃষ্ট কিংবা মানুষ কর্তৃক খননকৃত - উভয় ধরনেরই হতে পারে। পোষা ও বন্য প্রাণীর উত্তম আবাসস্থল হিসেবে এটির ভূমিকা বিশাল ও ব্যাপক। প্রধানত পুকুরের পানিতে মাছ, জলজ উদ্ভিদ এবং জলজ প্রাণীর আবাসস্থল হিসেবে বিবেচিত। ছোট-বড় মাছ, হাঁস, রাজহাঁস, কচ্ছপ, সাপ, ব্যাঙ, গুই সাপ ইত্যাদি বিভিন্ন ধরনের জলচর, স্থলচর কিংবা উভচর প্রাণী পুকুরে বাস করে। পুকুরের পানির স্তর, খাদ্য স্তর, গাছপালার উপস্থিতি, ক্ষতিকর প্রাণীর অবস্থান, আলো নিশ্চিতকরণ, লবণাক্ততার মাত্রা ইত্যাদির উপর অন্যান্য প্রাণীর অবস্থান নির্ভর ও নিশ্চিত করে।

সাধারণতঃ পানির গভীরতা অনুসারে অধিকাংশ পুকুরের তলদেশেই সূর্যের আলোকরশ্মি প্রবেশ করতে পারে।

প্রকৃতিগতভাবেই নদীর পানি বৃদ্ধির পাশাপাশি পুকুরেও পানি বৃদ্ধি পায় যা বন্যার সময় চোখে ধরা পড়ে। কিছু কিছু ক্ষেত্রে পুকুরের পানি সারাবছর মজুত বা সংরক্ষিত হয় না। এ ধরনের পুকুরকে *বসন্তকালীন পুকুর*, *ক্ষণস্থায়ী পুকুর*, *মৌসুমী পুকুর* অথবা *অস্থায়ী ভেজা জমি* নামে পরিচিত হয়ে থাকে। সচরাচর এ জাতীয় পুকুরে কোন মাছ থাকে না।

স্থানীয়ভাবে বিশেষ করে বাংলাদেশের গ্রামাঞ্চলে পুকুরকে পুষ্করিণী নামেই কম-বেশি ডাকা হয়ে থাকে।

## জীববৈচিত্র্য সংরক্ষণ
[থাম্ব|পুকুর ও জীববৈচিত্র, [ক্লদ মনের আঁকা চিত্র]]
পুকুরের পানি স্থির থাকে বিধায় নদ-নদীর পানির চেয়ে তুলনামূলকভাবে গরম থাকে। এ ধরনের স্থির পানি অনেক ধরনের পরিবেশ বান্ধব গাছপালা এবং জীব-জন্তুর জীবনপ্রণালীতে সহায়ক ভূমিকা পালন করে। পুকুরের তলদেশ পলি পূর্ণ কাদা এবং পুকুরের কিনারায় জন্মানো গাছের শিকড় ও গর্তে মাছ এবং ব্যাঙের লার্ভা সঞ্চিত থাকে। গভীর তলদেশে অক্সিজেন কম থাকে। শুধুমাত্র সংশ্লিষ্ট প্রাণীরাই ঐ তলদেশের শীতল পরিবেশে অবস্থান করতে পারে। প্লাঙ্কটন পানির সকল স্তরেই নিজের জীবন বিস্তার করতে পারে।

## বৈশিষ্ট্যাবলী
মানুষের তৈরী পুকুরগুলো সাধারণতঃ চতুর্ভূজ আকৃতির হয়ে থাকে। পুকুরের অন্যতম ও প্রধান গুরুত্বপূর্ণ বৈশিষ্ট্য হচ্ছে পানির স্থিরতাপূর্ণ উপস্থিতি। এর ফলে জলজ উদ্ভিদকূলসহ সংশ্লিষ্ট প্রজাতির প্রাণীবর্গের বসবাসের উপযোগী অনুকূল পরিবেশ পায়। শাপলা, ব্যাঙ, সাপ, কচ্ছপ, বক, মাছরাঙ্গা ইত্যাদি প্রজাতির প্রাণী পুকুরকে উপজীব্য করে বেঁচে থাকে। পানিজাতীয় খাদ্য খেয়ে এ সকল প্রাণী জীববৈচিত্র্য রক্ষা করে। কিছু কিছু স্থলচর প্রাণী বিশেষ করে হাঁসের খাদ্যের সরাসরি উৎস হিসেবে পুকুর বিবেচিত হয়ে আসছে।

## তথ্যসূত্র

বিষয়শ্রেণী:আবাসভূমি

বিষয়শ্রেণী:জলাধার
বিষয়শ্রেণী:জলরাশি
বিষয়শ্রেণী:বাসস্থান
রবীন্দ্র কৌশিক

**রবীন্দ্র কৌশিক** () (জন্ম:১৯৫২ - মৃত্যু:২০০১) ভারতের গোয়েন্দা সংস্থা রিসার্চ অ্যান্ড অ্যানালাইসিস উইং (র) এর একজন সাবেক এজেন্ট। তিনি পাকিস্তানে গুপ্তচরবৃত্তির কাজে ধরা পড়েন এবং সেখানেই মৃত্যুবরণ করেন।

## জীবনী
রবীন্দ্র কৌশিক রাজস্থান রাজ্যের শ্রী গঙ্গানগরে ১১ এপ্রিল ১৯৫২ সালে জন্ম গ্রহণ করেন। তিনি কিশোর জীবনে থিয়েটার কর্মী হিসেবে লক্ষ্নৌতে জনপ্রিয় ছিলেন। সেখান থেকেই তাকে গোয়েন্দা সংস্থার জন্য নির্বাচিত করা হয়। ২৩ বছর বয়সে তিনি পাকিস্তানে গুপ্তচরবৃত্তির কাজে মিশনে যান। তাকে পাকিস্তানে একটি মিশনে পাঠানো হয়েছিল। তিনি গঙ্গানগরের অধিবাসী হওয়ার জন্যে পাঞ্জাবী আগে থেকেই জানতেন। উর্দু ভাষা ও পাকিস্তানের খুঁটিনাটি, ইসলাম ধর্ম সম্পর্কিত তথ্য বিশদে পড়াশোনা করতে হয়।

## পাকিস্তানে জীবন
রবীন্দ্র কৌশিক পাকিস্তানে ১৯৭৪ সালে *নবী আহমেদ শাকির* নাম ধারণ করে প্রবেশে করেন। তিনি করাচী বিশ্ববিদ্যালয়ে আইন বিভাগে ভর্তি হন। এলএলবি পাশের পর তিনি পাকিস্তান সেনাবাহিনীতে প্রবেশ করেন করণিক হিসাবে। অর্থ বিভাগের করণিক থেকে উন্নতি করে মেজর হিসেবে যোগদান করেন। পাক সেনাবাহিনীর বহু গুরুত্বপূর্ণ তথ্য তিনি ভারতে পাঠান। ১৯৭৯ সাল থেকে ১৯৮৩ সাল পর্যন্ত তিনি পাকিস্তান সেনাবাহিনীতে সক্রিয় ছিলেন। ১৯৮৩ সালে তিনি ভারতীয় গোয়েন্দা সংস্থার ভুলে ধরা পড়েন। ইনায়েত মাশিহ নামক এক ভারতীয় গুপ্তচরকে পাকিস্তানে পাঠানো হয় কৌশিকের সাথে যোগাযোগ করার উদ্দেশ্যে। কিন্তু পাক গোয়েন্দা সংস্থার হাতে ইনায়েত ধরা পড়লে কৌশিকও গ্রেপ্তার হন। তাকে বিভিন্ন জেলে রাখা হয়।

## ব্যক্তিগত জীবন
তিনি ইসলাম ধর্ম গ্রহণ করে পাকিস্তানের এক নারীকে বিবাহ করেন। তার স্ত্রীর নাম ছিল আমানত। তাদের এক কন্যাসন্তান আছে।

## মৃত্যু
গোয়েন্দা হিসেবে ধরা পড়ার পরে তাকে কোর্ট মার্শালে মৃত্যুদণ্ড দেয়া হয়। কিন্তু পাকিস্তানের সুপ্রীম কোর্ট তাকে যাবজ্জীবন কারাদন্ড প্রদান করে। ২০০১ সালে তিনি পালমোনারি টিউবারকিউলোসিস ও হৃদরোগে আক্রান্ত হয়ে চিকিৎসা হীন অবস্থায় মুলতান জেলেই মৃত্যুবরণ করেন।

## সম্মান

## তথ্যসূত্র

বিষয়শ্রেণী:১৯৫২-এ জন্ম
বিষয়শ্রেণী:২০০১-এ মৃত্যু
বিষয়শ্রেণী:ভারতীয় গুপ্তচর
বিষয়শ্রেণী:রাজস্থানের ব্যক্তি
বিষয়শ্রেণী:রাজস্থানি বংশোদ্ভূত পাকিস্তানি ব্যক্তি
বিষয়শ্রেণী:পাঞ্জাবি ব্যক্তি
বিষয়শ্রেণী:রিসার্চ অ্যান্ড অ্যানালাইসিস উইংয়ের ব্যক্তি
বিষয়শ্রেণী:যাবজ্জীবন কারাদণ্ডে দণ্ডিত ভারতীয় বন্দি
বিষয়শ্রেণী:পাকিস্তানি সেনা কর্মকর্তা
বিষয়শ্রেণী:করাচি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হিন্দুধর্ম থেকে ইসলামে ধর্মান্তরিত
বিষয়শ্রেণী:২১শ শতাব্দীতে যক্ষ্মায় মৃত্যু
বিষয়শ্রেণী:পাকিস্তানি কারা হেফাজতে মারা যাওয়া ব্যক্তি
বিষয়শ্রেণী:পাঞ্জাব, পাকিস্তানে সংক্রামক রোগে মৃত্যু
বিল

[thumb|বড় বড় বিলের গভীরতা বেশি থাকে বলে এসব বিল বর্ষাকালে যোগাযোগের অন্যতম মাধ্যম হিসেবে বিবেচিত, [চলন বিল, নাটোর]]
[thumb|সাধারণত বিলের গভীরতা কম থাকে বলে এতে বসতি স্থাপন করা সম্ভব, [চলন বিল, নাটোর]]
বাংলাদেশ, পশ্চিমবঙ্গ ও আসামে বিস্তীর্ণ আবদ্ধ স্বাদুপানির জলাশয়কে **বিল** বলা হয়। বিল মূলত নিম্নভূমি যেখানে অতিরিক্ত পানি এসে জমা হয়। শুকনোর মৌসুমে অধিকাংশ বিলে কোন পানি থাকে না। তখন সেই এলাকা চাষাবাদ ও গবাদিপশুর চারণক্ষেত্র হিসেবে ব্যবহৃত হয়। একটু বৃষ্টি হলে বা বর্ষা মৌসুমে এসব নিম্নভূমি পানিতে পরিপূর্ণ হয়ে যায়। সাধারণত বিলের গভীরতা বেশি হয় না। বেশিরভাগ বিলই জলাভূমির মত। তবে বড় বড় বিলের গভীরতা অনেক বেশি এবং প্রায় সারা বছর এসব বিলের কোথাও না কোথাও পানি থাকে। বিল কোন কোন ক্ষেত্রে বাঁওড়ের সমার্থক, যদিও দু'টির মধ্য অল্পবিস্তর পার্থক্য বিদ্যমান। গাঙেয় ও ব্রহ্মপুত্র প্লাবন সমভূমিতে বিলের সংখ্যা বেশি। বাংলাদেশের ঢাকা, কুমিল্লা, ফরিদপুর, নাটোর ও পাবনায় বিলের সংখ্যা সবচেয়ে বেশি।

## উৎপত্তি
বিল নানাভাবে গঠিত হতে পারে। কোন নিম্নভূমিতে যদি পানি নিষ্কাশনের ব্যবস্থা না থাকে বা নিষ্কাশন পথ বন্ধ হয়ে যায়, তবে বন্যার পর ঐ স্থানে পানি আটকে বিলের সৃষ্টি হয়। আবার বৃষ্টিপাত বেশি হলে ও বর্ষাকালে পানি জমে বিলের সৃষ্টি হয়। আবার কখনও কখনও নদীপথের দিক পরিবর্তিত হলে বিলের সৃষ্টি হয়। দিক পরিবর্তিত হওয়ার পরও নদীর যে অবশেষ থেকে যায় তা বিল হিসেবে চিহ্নিত হয়।

## তথ্যসূত্র

বিষয়শ্রেণী:হ্রদ
বিষয়শ্রেণী:বিষন্নতা (ভূবিদ্যা)
বিষয়শ্রেণী:ভারতের ভূগোল
বিষয়শ্রেণী:জলাধার
বিষয়শ্রেণী:বাংলাদেশের জলাভূমি
বিষয়শ্রেণী:প্রবাহজ ভূমিরূপ
বিষয়শ্রেণী:অবনমিত ভূমি
বিষয়শ্রেণী:পুকুর
কাজিরাঙা জাতীয় উদ্যানের ইতিহাস

ভারতের আসাম প্রদেশে নগাঁও ও গোলাঘাট জেলায় অবস্থিত কাজিরাঙ্গা জাতীয় উদ্যানের গোড়াপত্তন হয় বিংশ শতাব্দীর শুরুতে, ১৯০৪ সালে। পৃথিবীর প্রায় দুই-তৃতীয়াংশ এশীয় একশৃঙ্গ গণ্ডারের আবাসস্থল কাজিরাঙ্গা ইউনেস্কো স্বীকৃত বিশ্ব ঐতিহ্যবাহী স্থানের একটি। এছাড়াও উদ্যানটি বাঘ, এশীয় হাতি ও অসংখ্য প্রজাতির বিপন্ন পশু ও পাখির নিরাপদ আশ্রয়স্থল। ভারতের অন্যসব জাতীয় উদ্যানের তুলনায় কাজিরাঙ্গায় জীববৈচিত্র্য সংরক্ষণের ক্ষেত্রে উল্লেখযোগ্য সফলতা পাওয়া গেছে।

## প্রারম্ভিক ইতিহাস

ঊনবিংশ শতাব্দীর প্রথম দিকে বর্তমান কাজিরাঙ্গা এলাকাটি অত্যন্ত দুর্গম, বিপদজনক ও সাধারণ মানুষের কাছে অজানা ছিল। বন্য জীবজন্তু, ম্যালেরিয়া, হঠাৎ বন্যা ও যখন তখন ব্রহ্মপুত্র নদের দিক পরিবর্তনের কারণে এলাকাটি একেবারেই অগম্য ছিল। সপ্তদশ শতকের নথিপত্রে কাজিরাঙ্গা নামক বনের উল্লেখ পাওয়া যায়। সপ্তদশ শতকে অহম রাজ প্রতাপ সিংহ এই এলাকা দিয়ে যাওয়ার সময় এখানকার মাছের স্বাদে মুগ্ধ হয়ে জানতে চান এমন সুস্বাদু মাছ কোথ্থেকে এসেছে। তিনি উত্তর পান-কাজিরাঙ্গা থেকে। এলাকাটার নাম কাজিরাঙ্গা কি করে হল সে ব্যাপারে অসংখ্য লোকগাঁথা ও কিংবদন্তি প্রচলিত রয়েছে। তবে ঐতিহাসিকগণ মনে করেন, কাজিরাঙ্গার নামের সাথে *কার্বি* নামক একজন নারী যুক্ত। একসময় তিনি এলাকাটি শাসন করতেন।
[থাম্ব|[মেরি কার্জন, ব্যারনেস কার্জন অব কেডলস্টোন|মেরি ভিক্টোরিয়া লেইটার কার্জন, ব্যারনেস কার্জন অব কেডলস্টোন, তিনি এই অঞ্চলে গণ্ডার সংরক্ষণের অন্যতম পথিকৃৎ হিসেবে বিবেচিত।]]
## সংরক্ষিত বনাঞ্চল ঘোষণা

সংরক্ষিত বনাঞ্চল হিসেবে কাজিরাঙ্গার ইতিহাস শুরু হয় বিংশ শতাব্দীর প্রথম দিকে। ১৯০৪ সালে ভারতের তৎকালীন ভাইসরয় লর্ড কার্জনের মার্কিন স্ত্রী মেরি কার্জন কাজিরাঙ্গা ভ্রমণে আসেন। কাজিরাঙ্গা তখনও একশৃঙ্গ গণ্ডারের জন্য বিখ্যাত ছিল। কিন্তু তার ভ্রমণকালে মেরি কার্জন গুটিকতক খুরের ছাপ ছাড়া একটিও গণ্ডার দেখতে পান নি। কথিত আছে যে, তৎকালীন বিখ্যাত অ্যানিমেল ট্র্যাকার বলরাম হাজারিকা লেডি কার্জনকে কাজিরাঙ্গা ঘুরিয়ে দেখান এবং এলাকাটি একটি সংরক্ষিত অঞ্চল হিসেবে ঘোষণা করার জন্য তাকে উদ্বুদ্ধ করেন। কাজিরাঙ্গায় গণ্ডারদের হতাশাজনক অবস্থায় দেখে প্রজাতিটি রক্ষা করার জন্য অবিলম্বে পদক্ষেপ নিতে তিনি তার স্বামীকে অনুরোধ করেন। লর্ড কার্জন অনতিবিলম্বে গণ্ডার সংরক্ষণে ব্যবস্থা নেন। ১৯০৫ সালের ১ জুন কাজিরাঙ্গা অঞ্চলকে "কাজিরাঙ্গা প্রস্তাবিত সংরক্ষিত বনাঞ্চল"-এর ঘোষণা দেওয়া হয়। তখন সংরক্ষিত বনাঞ্চলের মোট আয়তন ছিল ২৩২ বর্গ কিলোমিটার (৯০ বর্গ মাইল)।

## তথ্যসূত্র

বিষয়শ্রেণী:আসামের ইতিহাস
বডিগার্ড (২০১১-এর চলচ্চিত্র)

**বডিগার্ড** (, ) ২০১১ সালের একটি ভারতীয় হিন্দী চলচ্চিত্র। এই রোমান্টিক-অ্যাকশন চলচ্চিত্রের পরিচালক হচ্ছেন সিদ্দীক। পরিচালক সিদ্দীক এই চলচ্চিত্র তৃতীয় বারের মত পুণঃনির্মান করেন। অতুল অগ্নিহোতরি প্রযোজিত চলচ্চিত্রটিতে সালমান খান ও কারিনা কাপুর অভিনয় করেন। চলচ্চিত্রটির মিউজিক করেছেন হিমেশ রেশমিয়া এবং প্রীতম চক্রবর্তী। রোমান্টিক ও অ্যাকশন ধাঁচের এই চলচ্চিত্র নির্মাণে ব্যয় হয়েছে ৬৫ কোটি টাকা। 
বডিগার্ড চলচ্চিত্রটি ৩১ অগাষ্ট ২০১১ সালে ভারতের ৭০ টি শহরে মুক্তিলাভ করে। চলচ্চিত্রটি মুক্তির প্রথম সপ্তাহেই ৯৯.৫০ কোটি ভারতীয় টাকা মুদ্রা আয় করেছে।

## অভিনয় শিল্পী
* সালমান খান - লাভলি সিং
* কারিনা কাপুর - দিব্যা 
* হ্যাজেল কেচ - মায়া 
* রজত রাওয়ালি - সুনামি 
* অসরানি
* মহেশ মাঞ্জরেকর
* ক্যাটরিনা কাইফ

## তথ্যসূত্র

## বহিঃসংযোগ
* 

বিষয়শ্রেণী:ভারতীয় চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০১১-এর চলচ্চিত্র
বিষয়শ্রেণী:২০১০-এর দশকের মারপিটধর্মী চলচ্চিত্র
বিষয়শ্রেণী:ভারতের পটভূমিতে চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:প্রীতম সুরারোপিত চলচ্চিত্র
বিষয়শ্রেণী:হিমেশ রেশামিয়া সুরারোপিত চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:লন্ডনে ধারণকৃত চলচ্চিত্র
বিষয়শ্রেণী:মহারাষ্ট্রে ধারণকৃত চলচ্চিত্র
বিষয়শ্রেণী:মুম্বইয়ে ধারণকৃত চলচ্চিত্র
বিষয়শ্রেণী:মালয়ালম চলচ্চিত্রের হিন্দি পুনর্নির্মাণ
বিষয়শ্রেণী:ইউরোপে ধারণকৃত চলচ্চিত্র
বিষয়শ্রেণী:২০১১-এর হাস্যরসাত্মক চলচ্চিত্র
উ ওয়েনজিয়া

**উ ওয়েনজিয়া** (; জন্ম: ৬ আগস্ট, ১৯৮৯) চীনের মডেল এবং সুন্দরী প্রতিযোগী হিসেবে পরিচিত। তার জন্ম চীনের হার্বিন এলাকায়। চীনের স্বায়ত্ত্বশাসিত প্রদেশ ইনার মঙ্গোলিয়ার অরডোস শহরে অনুষ্ঠিত ২০১২ সালের মিস ওয়ার্ল্ড সুন্দরী প্রতিযোগিতার শিরোপা জয় করেন।

উ উয়েনজিয়া ১১৫ জন প্রতিযোগীকে পিছনে ফেলে এবং প্রথম রানার্স-আপ ওয়েলসের এলিজাবেথ মোল্ডস ও দ্বিতীয় রানার্স-আপ অস্ট্রেলিয়ার জেসিকা কাহাওয়াকে পরাভূত করেন। ১৯৫১ সালে মিস ওয়ার্ল্ড প্রতিযোগিতা প্রবর্তনের পর এ নিয়ে চীনের সুন্দরীরা ২য় বারের মতো শিরোপা জয় করেছে। সর্বশেষ ২০০৭ সালের মিস ওয়ার্ল্ড সুন্দরী প্রতিযোগিতায় ঝেং জিলিন এ সম্মাননা অর্জন করেছিলেন। এছাড়াও তিনি পূর্ব এশীয় অঞ্চলের মধ্যে মিস ওয়ার্ল্ড প্রতিযোগিতার দ্বিতীয় শিরোপাধারী নারী।

## প্রারম্ভিক জীবন
ওয়েনজিয়া বর্তমানে সঙ্গীত বিষয়ে অধ্যয়নরত। তার ভাষায়, ভবিষ্যতে তিনি একজন সঙ্গীত শিক্ষক হতে চান।

## তথ্যসূত্র

## বহিঃসংযোগ
* Yu Wenxia instagram
* Yu Wenxia Weibo

বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চীনা সুন্দরী প্রতিযোগিতায় বিজয়ী
বিষয়শ্রেণী:মিস ওয়ার্ল্ড ২০১২-এর প্রতিনিধি
বিষয়শ্রেণী:মিস ওয়ার্ল্ড বিজয়ী
বিষয়শ্রেণী:হার্বিনের ব্যক্তিত্ব
বিষয়শ্রেণী:২১শ শতাব্দীর চীনা অভিনেত্রী
উদূখল

থাম্ব|কম্পিউটারে আঁকা ''উদূখল''
**উদূখল** বা **উখলি** হল মুষল দিয়ে শস্যাদি পেষাই ও পরিষ্কারকরণের বিশেষ যন্ত্রবিশেষ। বাংলাদেশ ও ভারতের গ্রামাঞ্চলে সাধারণত এর ব্যবহার দেখা যায়। মূলত আর্য সংস্কৃতিতে এর আবিষ্কার হয়।

## বর্ণনা
সাধারণত বিশাল গাছের গুড়ি থেকে এগুলো প্রস্তুত করা হয়। গাছের গুড়ির ভিতরটা গর্ত করে মসলা বা শস্যাদি রাখার স্থান তৈরি করা হয়। আর, একটা লম্বা মসৃণ দন্ড দিয়ে সেই গর্তে রাখা মসলা বা শস্যে জোরে জোরে আঘাত করা হয়। এই আঘাতে মসলা বা শস্যাদি গুড়ো হয়। আদিতে হাতে পেষার জন্য এ ধরনের যন্ত্র ব্যবহৃত হলেও আধুনিকতার ছোঁয়া লাগায় অনেক স্থানেই এখন আর এদের ব্যবহার দেখা যায় না।

## অঞ্চলভেদে নামের ভিন্নতা
সিলটিতে এদেরকে একত্রে ডাকা হয় **ꠊꠣꠁꠟ-ꠍꠤꠀ** *(ঘাইল-ছিয়া)*— নিচের গুড়িটাকে 'ঘাইল' আর আঘাত করার দন্ডকে 'ছিয়া' ডাকা হয়।বগুড়া অঞ্চলে একে ছেচা বলা হয়। উত্তরবঙ্গে জিনিসটার নাম উরুনগান বা সামগান।

## তথ্যসূত্র

বিষয়শ্রেণী:বাংলাদেশী যন্ত্র
বিষয়শ্রেণী:বাংলাদেশের সংস্কৃতি
বিষয়শ্রেণী:ভারতীয় সংস্কৃতি
কেজিবি

**কেজিবি** (; ) রুশ ভাষার সংক্ষিপ্ত রূপ। সংস্থাটি সাবেক সোভিয়েত ইউনিয়নের রাষ্ট্রীয় গোয়েন্দা সংস্থা হিসেবে পরিচিত ছিল। ১৩ মার্চ, ১৯৫৪ থেকে ৬ নভেম্বর, ১৯৯১ সালে কেজিবি *সোভিয়েত নিরাপত্তা সংস্থা*, *সোভিয়েত গোয়েন্দা সংস্থা* কিংবা *সোভিয়েত নিরাপত্তা পুলিশ সংস্থা* হিসেবে সমগ্র বিশ্বে চিহ্নিত হয়ে আছে। সোভিয়েত নেতৃত্বের সাথে একমত না হলে কখনো কখনো কেজিবি'র নির্দেশনায় অত্যন্ত গুপ্তভাবে মানুষকে খুন করা হতো।

সোভিয়েত ইউনিয়ন ভেঙ্গে যাবার পর রুশ প্রজাতন্ত্র কেজিবি'র প্রধান উত্তরাধিকারী হিসেবে কেন্দ্রীয় নিরাপত্তা সংস্থা বা এফএসবি গঠিত হয়।

সোভিয়েত ইউনিয়ন পরবর্তী যুগে একমাত্র দেশ হিসেবে বেলারুশের জাতীয় নিরাপত্তা সংস্থা অদ্যাবধি কেজিবি নামে রয়েছে।

## ইতিহাস
বেলারুশে জন্মগ্রহণকারী ফেলিক্স জারঝিনস্কিকে কেজিবি'র জনক নামে অভিহিত করা হয়। জারঝিনস্কি চেকা নামে একটি দল গঠন করেছিলেন যা সোভিয়েত ইউনিয়নে কেজিবি'র প্রথমদিকের সংগঠন নামে পরিচিত।

মার্চ, ১৯৫৩সালে লাভেরেন্তি বেরিয়া দু'টি পৃথক সংস্থা এমভিডি এবং এমজিবিকে একীভূত করে এমভিডি'র নিয়ন্ত্রণে আনেন। ঐ বছরেরই ডিসেম্বর মাসে বেরিয়া এবং তাঁর সহযোগী ছয় জনকে গোয়েন্দাবৃত্তির অভিযোগে বিচারের আওতায় নিয়ে এনে মৃত্যুদণ্ড প্রদান করা হয়। এর মাধ্যমেই এমভিডি'র পুনরায় বিভাজন ঘটানো হয়। পুণর্গঠিত এমভিডি পুনরায় এর পুলিশী এবং আইনের বলবৎকরণের শক্তি ফিরে পায়। নতুন সংস্থা হিসেবে কেজিবি অভ্যন্তরীণ এবং বহিঃস্থ নিরাপত্তামূলক কর্মকাণ্ড পরিচালনা করতে থাকে। মন্ত্রিপরিষদের সভায় তাদের প্রাত্যহিক কর্মকাণ্ডের প্রতিবেদন দাখিল ও জবাবদিহিতা করতে থাকে।

## ভূমিকা

রাষ্ট্রীয় নিরাপত্তা পুলিশ হিসেবে কেজিবি ও এর সহায়ক অঙ্গ সংগঠনগুলো সোভিয়েত ইউনিয়নের রাজনীতিতে অত্যন্ত গুরুত্বপূর্ণ ভূমিকা পালন করেছে। জোসেফ স্টালিনের রাষ্ট্রের জঞ্জাল পরিস্করণে সহায়ক শক্তিরূপে সংস্থাটি ব্যবহৃত হয়েছিল। স্টালিনের মৃত্যু পরবর্তীকালে রাষ্ট্রীয় নিরাপত্তা পুলিশকে কঠোরভাবে আইন প্রণয়নপূর্বক কমিউনিস্ট পার্টির নিয়ন্ত্রণে ফিরিয়ে আনা হয়। কেজিবি'র সভাপতি হিসেবে ইউরি আন্দ্রোপভের নিয়ন্ত্রাধীনে ১৯৬৭–১৯৮২ সালে এটি সোভিয়েত বিচ্ছিন্নতাবাদী ও ভিন্নমতাবলম্বীদেরকে গভীরভাবে পর্যবেক্ষণ ও প্রধান লক্ষ্যবস্তুতে পরিণত করেছিল। এর সুবিশাল ও বিস্তৃত নেটওয়ার্কে অগণিত গুপ্তচর সংশ্লিষ্ট ছিল যা দলকেন্দ্রিক সোভিয়েত নেতৃত্বে বিরাটভাবে প্রভাব বিস্তার করেছিল। সংস্থাটি ১৯৭০-এর দশকের শেষার্ধ থেকে ১৯৮০-এর শুরুরদিকে কমিউনিস্ট পার্টির উচ্চপদস্থ কর্মকর্তাদেরকে দুর্নীতি বিরোধী প্রচারণায় লক্ষ্যবস্তুতে পরিণত করে।

## সভাপতিদের তালিকা

## তথ্যসূত্র

## বহিঃসংযোগ

* For Cold War KGB activity in the US, see Alexander Vassiliev's Notebooks from the Cold War International History Project (CWIHP)
* KGB Information Center , *Federation of American Scientists*
* Viktor M. Chebrikov *et al.*, eds. *Istoriya sovetskikh organov gosudarstvennoi bezopasnosti* ("History of the Soviet Organs of State Security"). (1977), www.fas.harvard.edu
*  ''Slaves of KGB. 20th Century. The religion of betrayal'', by Yuri Shchekochikhin


বিষয়শ্রেণী:১৯৫৪-এ প্রতিষ্ঠিত
বিষয়শ্রেণী:১৯৯১-এ বিলুপ্ত
বিষয়শ্রেণী:ইস্টার্ন ব্লক
বিষয়শ্রেণী:বিলুপ্ত গোয়েন্দা সংস্থা
বিষয়শ্রেণী:কমিউনিস্ট রাষ্ট্রে আইন প্রয়োগকারী
বিষয়শ্রেণী:১৯৫৪-এর সোভিয়েত ইউনিয়ন সংস্থা
বিষয়শ্রেণী:সোভিয়েত ইউনিয়নের বৈদেশিক সম্পর্ক
বিষয়শ্রেণী:জাতীয় নিরাপত্তা প্রতিষ্ঠান
অনন্ত বাসুদেব মন্দির

থাম্ব|অনন্ত বাসুদেব মন্দির
ডান|থাম্ব|250px|মন্দিরের দেওয়ালের টেরাকোটা ভাস্কর্য
**অনন্ত বাসুদেব মন্দির** হল ভারতের পশ্চিমবঙ্গ রাজ্যের হুগলি জেলার বাঁশবেড়িয়ার হংসেশ্বরী কালীমন্দির চত্বরে অবস্থিত একটি কৃষ্ণ মন্দির। ১৬৭৯ সালে রাজা রামেশ্বর দত্ত এই মন্দিরটি নির্মাণ করান। মন্দিরটি তার দেওয়ালের কারুকাজের জন্য বিখ্যাত। মন্দিরটি একরত্ন শৈলীতে নির্মিত। মন্দিরের চূড়াটি অষ্টভূজাকার। মন্দিরের গায়ে টেরাকোটায় রামায়ণ, মহাভারত ও কৃষ্ণলীলার ছবি খোদাই করা আছে। মন্দিরটি চারচালা কাঠামোর উপর নির্মিত এবং এর শিখরের চূড়া বা রত্নটি অষ্টকোণাকার। এর দৈর্ঘ্য ৩৫ ফুট ৮ ইঞ্চি এবং প্রস্থ ৩২ ফুট ৪ ইঞ্চি। সম্পূর্ণ মন্দিরটি ইট দিয়ে নির্মিত। চারকোনা নকশার এই মন্দিরে তিন পাশে তিনটি করে খিলানযুক্ত অলিন্দ রয়েছে। গর্ভগৃহে প্রবেশের জন্য দুটি দরজা রয়েছে।

## তথ্যসূত্র


বিষয়শ্রেণী:হুগলি জেলার হিন্দু মন্দির
বিষয়শ্রেণী:কৃষ্ণ মন্দির
বিষয়শ্রেণী:হুগলি জেলার দর্শনীয় স্থান
দ্য মাস্ক অব জরো

***দ্য মাস্ক অব জরো*** () ১৯৯৮ সালে মুক্তিপ্রাপ্ত মার্কিন চলচ্চিত্র। মার্টিন ক্যাম্পবেল পরিচালিত এই চলচ্চিত্রে অভিনয় করেন অ্যান্টিনিও বান্দারেস, অ্যান্থনি হপকিন্স, ক্যাথরিনজেটা-জোন্স ও স্টুয়ার্ট উইলসন।

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৯৮-এর চলচ্চিত্র
বিষয়শ্রেণী:মার্কিন চলচ্চিত্র
বিষয়শ্রেণী:ইংরেজি ভাষার চলচ্চিত্র
বিষয়শ্রেণী:১৯৯০-এর দশকের মারপিটধর্মী চলচ্চিত্র
বিষয়শ্রেণী:১৯৯০-এর অভিযাত্রিক চলচ্চিত্র
বিষয়শ্রেণী:অ্যাম্বলিন এন্টারটেইনমেন্টের চলচ্চিত্র
বিষয়শ্রেণী:১৮২০-এ চলচ্চিত্র সেট
বিষয়শ্রেণী:১৮৪০-এ চলচ্চিত্র সেট
বিষয়শ্রেণী:সুপারহিরো চলচ্চিত্র
বিষয়শ্রেণী:ট্রাইস্টার ছবি চলচ্চিত্র
বিষয়শ্রেণী:জরো চলচ্চিত্র
বিষয়শ্রেণী:১৯শ-শতকের চলচ্চিত্র সেট
বিষয়শ্রেণী:ক্যালিফোর্নিয়ার পটভূমিতে চলচ্চিত্র
বিষয়শ্রেণী:অভিযাত্রিক চলচ্চিত্র
বিষয়শ্রেণী:উত্তর আমেরিকাতে চলচ্চিত্র সেট
বিষয়শ্রেণী:কারাগারের পটভূমিতে চলচ্চিত্র
বিষয়শ্রেণী:মার্কিন ডাকাতি চলচ্চিত্র
বিষয়শ্রেণী:মার্কিন সুপারহিরো চলচ্চিত্র
বিষয়শ্রেণী:মার্কিন দাসপ্রথা সম্পর্কে চলচ্চিত্র
বিষয়শ্রেণী:মেক্সিকোতে ধারণকৃত চলচ্চিত্র
বিষয়শ্রেণী:ট্রাইস্টার পিকচার্সের চলচ্চিত্র
বিষয়শ্রেণী:১৯৯০-এর দশকের ইংরেজি ভাষার চলচ্চিত্র
বিষয়শ্রেণী:১৯৯০-এর দশকের মার্কিন চলচ্চিত্র
টর্চবাতি

thumb|একটি টর্চবাতি
**টর্চবাতি** হচ্ছে হাতে বহনযোগ্য এক প্রকার বৈদ্যুতিক বাতি। টর্চবাতিতে আলোর উৎস হিসেবে মূলত কাচের ক্ষুদ্র গোলকের বাতি বা আলোকনিঃসারী ডায়োড (এলইডি)  ব্যবহৃত হয়। মার্কিন যুক্তরাষ্ট্রে একে **চমকানি বাতি** (*ফ্ল্যাশলাইট*) বলা হয়। এই বাতিতে বিদ্যুতের উৎস হিসেবে শুষ্ক তড়িৎকোষ (ড্রাই সেল) ব্যবহার করা হয়।

১৮৯৯ সালে শুষ্ক তড়িৎকোষ ও ছোট আকৃতির গোলকবাতি আবিষ্কারের মাধ্যমে দিয়ে টর্চবাতি তৈরি করা সম্ভব হয়। একটি সাধারণ টর্চবাতির সচারচর তিনটি অংশ থাকে — প্রতিফলক দ্বারা ঘেরা একটি বাতি, তড়িৎকোষ-সমাহার বা ব্যাটারি ও একটি বর্তনী সংযোগ ও বিচ্ছিন্নকারক বা সুইচ। বর্তমানে টর্চবাতিগুলি বাল্ব বা এলইডি ব্যবহার করে তৈরি করা হয় এবং বিদ্যুতের উৎস হিসেবে একবার ব্যবহারযোগ্য বা বহুবার ব্যবহারযোগ্য (পুনর্ভরণযোগ্য তথা রিচার্জেবল) ব্যবহৃত হয়। এছাড়াও কিছু কিছু টর্চবাতি সৌরশক্তি ব্যবহার করেও  চালিত হয়।

## তথ্যসূত্র

## বহিঃসংযোগ
* The Flashlight Museum, a collector's Web site with many old or unusual flashlights shown.
* J. Tracy, ''Flashlights in Kenya : revealing the social, economic, health and environmental implications in the absence of quality assurance'', a Master's thesis that discusses flashlight use in Kenya. 

বিষয়শ্রেণী:১৮৯৯-এর ভূমিকা
বিষয়শ্রেণী:ফ্ল্যাশলাইট
বিষয়শ্রেণী:মার্কিন উদ্ভাবন
বিষয়শ্রেণী:বাতির প্রকারভেদ
বিষয়শ্রেণী:গার্হস্থ্য বাস্তবায়ন
বিষয়শ্রেণী:গৃহস্থালী জিনিসপত্র
বিষয়শ্রেণী:বাতির ধরন
মেলেস জেনাউই

**মেলেস জেনাউই অ্যাজরেস** (; Ge'ez: መለስ ዜናዊ አስረስ; জন্ম: ৮ মে, ১৯৫৫ - মৃত্যু: ২০ আগস্ট, ২০১২) ইথিওপিয়ার প্রধানমন্ত্রী ছিলেন। ১৯৯১ থেকে ১৯৯৫ সাল পর্যন্ত প্রেসিডেন্টেরও দায়িত্ব পালন করেন। ১৯৮৫ সাল থেকে তিনি টাইগ্রেইয়ান পিপিলস' লিবারেশন ফ্রন্টের সভাপতির দায়িত্ব পালনসহ বর্তমান শাসক দল ইথিওপিয়ান পিপিলস' রিভল্যুশনারী ডেমোক্রেটিক ফ্রন্টের প্রধান ছিলেন।

## ব্যক্তিগত জীবন
ইথিওপিয়ার উত্তরাঞ্চলের টাইগ্রে এলাকার আদোয়া'য় মেলেস জন্মগ্রহণ করেন। তার বাবা ছিলেন ইথিওপিয় এবং মা ইরিত্রিয়ার আদি কুয়ালা এলাকার অধিবাসী ছিলেন। আজেব মেসফিনকে বিয়ে করেন মেলেস জেনাউই। এ দম্পতির তিন সন্তান রয়েছে।

## দেহাবসান
মেলেস জেনাউই ২০ আগস্ট, ২০১২ তারিখে বেলজিয়ামের ব্রাসেলসের একটি হাসপাতালে ৫৭ বছর বয়সে মৃত্যুবরণ করেন। এরপূর্বে তার স্বাস্থ্যগত কারণে ব্যাপক গুজব রটেছিল। জুলাই, ২০১২ সালে মেলেস হাসপাতালে ভর্তি হন। তার শারীরিক অসুস্থতার কথা প্রচার মাধ্যমে প্রকাশ করা হয়নি।

## তথ্যসূত্র

## বহিঃসংযোগ

* Biography 
* Column archive at *[[The Guardian]]*
* 
* 
* 

|-

বিষয়শ্রেণী:১৯৫৫-এ জন্ম
বিষয়শ্রেণী:২০১২-এ মৃত্যু
বিষয়শ্রেণী:আদ্দিস আবাবা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:উন্মুক্ত বিশ্ববিদ্যালয়ের প্রাক্তন শিক্ষার্থী
বিষয়শ্রেণী:এরাসমুস বিশ্ববিদ্যালয় রটার্ডামের প্রাক্তন শিক্ষার্থী
বিষয়শ্রেণী:ইথিওপিয়ান অর্থডক্স খ্রিস্টান
বিষয়শ্রেণী:আদওয়ার ব্যক্তি
বিষয়শ্রেণী:ইথিওপিয়ার রাষ্ট্রপতি
বিষয়শ্রেণী:ইথিওপিয়ার প্রধানমন্ত্রী
বিষয়শ্রেণী:ইথিওপিয়ান পিপলস রেভোলিউশনারি ডেমোক্রেটিক ফ্রন্টের রাজনীতিবিদ
পার্কুর

**পার্কুর** ( ; সংক্ষেপে **PK**) বা **পার্কোর** একটি শারীরিক শৃঙ্খলা এবং অ-প্রতিযোগিতামূলক শারীরিক কসরত যা মূলত সামরিক বাহিনীর বাধা উত্তরণ প্রশিক্ষণ থেকে উদ্ভূত।  এটি বাধার চারপাশে রীতিবিরুদ্ধ দক্ষ গতিবিধি অথবা শরীরের ক্ষমতার উপর গুরুত্ত্ব দেয়। এর অনুশীলনকারী একটি অবস্থান থেকে অন্য একটি অবস্থানে যেতে সবচেয়ে কার্যকর পথটির মধ্যমে গমনের চেষ্টা করে। এক্ষেত্রে তারা তাদের শারীরিক দক্ষতা এবং পরিপার্শ্বকে ব্যবহার করে গতি অর্জন করে। ডেভিড বেল দ্বারা ফ্রান্সে বিকশিত, এই শৃঙ্খলাটির প্রধান উদ্দেশ্য যথাসম্ভব নিরাপত্তার সাথে গতি ধরে রাখার চেষ্টা করে। পার্কোর্‌ প্রশিক্ষণে অন্তর্ভুক্ত থাকে দৌড়ানো, আরোহণ, ঝুলন, ভল্টিং, লম্ফ, হামাগুড়ি, ফ্লিপ ইত্যাদি। পার্কোর্‌ অনুশীলনকারীরা "ট্রেসিআর্স" সেইসাথে তাদের মহিলা সহযোগীরা "ট্রেসিউসেস" হিসাবে পরিচিত।
পার্কোর্‌ এর আধুনিক ইতিহাস শুরু ১৯২০ এর দিকে, যদিও অনুরূপ গতিবিধি প্রাচ্যদেশীয় মার্শাল আর্ট নিনজুৎসু এবং চিংগংএ খুঁজে পাওয়া যায়। জর্জ হেবারর্ট পার্কোর্‌ সংক্রান্ত মৌলিক গতিবিধির শিক্ষাদান শুরু করেছিল, এবং শেষ পর্যন্ত এই প্রশিক্ষণ ফরাসি সামরিক বাহিনীর জন্য আদর্শ হয়ে ওঠে। ডেভিড ও রেমন্ড বেল হেবারটের কাজ প্রসারিত করেছিল এবং ডেভিড অবশেষে ইয়ামাকাসি গ্রুপকে খুঁজে পেয়েছিল, প্রথম গ্রুপ পার্কোর্‌ এর প্রতি উত্সর্গিত।

## গ্যালারি

File: Daniel Ilabaca.jpg
File: Parkour fl2006.jpg


## তথ্যসূত্র

## বহিঃসংযোগ
* 
* 

বিষয়শ্রেণী:ব্যায়াম দেহতত্ব

বিষয়শ্রেণী:লম্ফ ক্রীড়া
বিষয়শ্রেণী:বহিরঙ্গন চিত্তবিনোদন
নিঝুম দ্বীপ জাতীয় উদ্যান

**নিঝুম দ্বীপ জাতীয় উদ্যান** বাংলাদেশের হাতিয়া উপজেলার নিঝুম দ্বীপে অবস্থিত। ২০০১ সালের ৮ এপ্রিল বাংলাদেশ সরকার পুরো দ্বীপটিকে জাতীয় উদ্যান হিসেবে ঘোষণা করে। বল্লারচর, চর ওসমান, কামলার চর এবং চর মুরি এই চারটি দ্বীপের মোট ১৬,৩৫২.২৩ হেক্টর এলাকা নিয়ে উদ্যানটি গঠিত। নিঝুম দ্বীপের জীববৈচিত্র্য বেশ সম্বৃদ্ধ। শীতকালে অসংখ্য পরিযায়ী জলচর ও পানিকাটা পাখি নিঝুম দ্বীপে বেড়াতে আসে। এই উদ্যানটি বৈশ্বিক বিপদগ্রস্ত পাখি দেশি গাঙচষার অন্যতম প্রধান বিচরণস্থল। এছাড়া এই দ্বীপে রয়েছে প্রচুর চিত্রা হরিণ। এখানকার বনভূমি মূলত প্যারাবন প্রকৃতির।

## ইতিহাস
thumb|left|ঘূর্ণিঝড় আইলা পরবর্তী বিদ্ধস্ত নিঝুম দ্বীপ
নিঝুম দ্বীপ ১৯৫০ সালের দিকে সমুদ্রবক্ষে জেগে ওঠে। নিঝুম দ্বীপের পূর্ব নাম ছিলো *চর-ওসমান*। কথিত আছে ওসমান নামের একজন বাথানিয়া তার মহিষের বাথান নিয়ে প্রথম নিঝুম দ্বীপে বসত গড়েন। তখন এই নামেই এর নামকরণ হয়েছিলো। পরবর্তীতে দ্বীপটি 'নিঝুম দ্বীপ' হিসেবে পরিচিতি পেয়ে যায়। ১৯৭০ এর আগে এখানে কোনো জনবসতি ছিল না। পরে হাতিয়া, শাহবাজপুর, রামগতির নদী ভাঙনে ক্ষতিগ্রস্ত মানুষ দ্বীপটিতে আশ্রয় নেওয়া শুরু করে। বাংলাদেশের বনবিভাগ ৭০-এর দশকে বন বিভাগের কার্যক্রম শুরু করে। প্রথমে ১৯৭৮ সালে পরীক্ষামূলকভাবে চার জোড়া হরিণ ছাড়ে। পরবর্তীতে হরিণের সংখ্যা অনেক বেড়ে যায়। ২০০১ সালে নিঝুম দ্বীপকে জাতীয় উদ্যান ঘোষণা করা হয়।

## জীববৈচিত্র্য
চিত্রা হরিণ নিঝুম দ্বীপের প্রধান বন্যপ্রাণী। নিঝুম দ্বীপে একর প্রতি চিত্রল হরিণের ঘনত্ব সুন্দরবনের চেয়ে তিনগুণ বেশি। বাঘের মতো কোনো মাংসাশী প্রাণী না থাকায় দ্রুতগতিতে এদের বংশবৃদ্ধি হচ্ছে। অন্যান্য স্তন্যপায়ী প্রাণীর মধ্যে রয়েছে এশীয় উদবিলাই, মেছোবাঘ ইত্যাদি। বিভিন্ন প্রজাতির পাখির মধ্যে রয়েছে নিশি বক, দেশি কানিবক, গো বক, দেশি পানকৌড়ি, ধূসর বক, কাদাখোঁচা, বালিহাঁস, কালো হাঁস, কোড়া, চিত্রিত পি-উ, তিলা সবুজপা ইত্যাদি। এই উদ্যান দেশি গাঙচষার অন্যতম প্রধান বিচরণস্থল। সরীসৃপের মধ্যে রয়েছে দেশি গুই সাপ ও নানান জাতের বিদেশি পাখি নিয়েই এই নিঝুম দ্বীপ।

## চিত্রশালা


Alone man walking.jpg
Nijhum Dwip Beach-1.jpg
নিঝুম দ্বীপের জেলেদের জীবন.jpg
নিঝুম দ্বীপ জাতীয় উদ্যান.jpg



## তথ্যসূত্র

বিষয়শ্রেণী:বাংলাদেশের জাতীয় উদ্যান
বিষয়শ্রেণী:বাংলাদেশের বন
বিষয়শ্রেণী:বাংলাদেশের সংরক্ষিত এলাকা
বিষয়শ্রেণী:নোয়াখালী জেলা
বিষয়শ্রেণী:১৯৯৬-এ বাংলাদেশে প্রতিষ্ঠিত
শিলাময় গ্রহ

**টিরেসট্রিয়াল গ্রহ** বা **শিলাময় গ্রহ** (ইংরেজি: Terrestrial planet বা rocky planet) বলতে বোঝায় এমন একটি গ্রহ যা প্রধানত সিলিকেট পাথর বা ধাতু দ্বারা গঠিত। সৌরজগতের মধ্যে, কঠিন গ্রহ হচ্ছে সূর্যের কাছে অবস্থিত অভ্যন্তরীণ গ্রহগুলো। এদের কঠিন গ্রহাবরণ থাকে যা গ্যাসীয় দৈত্যদের সাথে একটি উল্লেখযোগ্য পার্থক্য তৈরি করে যেগুলো মূলত হাইড্রোজেন, হিলিয়াম ও জলের নানা ভৌতাবস্থার বিভিন্ন সংযুক্তিতে গঠিত।

## বহিঃসংযোগ
* SPACE.com: Q&A: The IAU's Proposed Planet Definition 16 August 2006
* BBC News: Q&A New planets proposal Wednesday, 16 August 2006

বিষয়শ্রেণী:গ্রহের প্রকারভেদ

বিষয়শ্রেণী:কল্পিত ধরনের গ্রহ
বিষয়শ্রেণী:গ্রহ
বিষয়শ্রেণী:শিলাময় গ্রহ
প্রত্যাবর্তন

**প্রত্যাবর্তন** বাংলাদেশের সঙ্গীতশিল্পী তাহসানের পঞ্চম একক অ্যালবাম। অ্যালবামটি ২০১১ সালের ১৪ ফেব্রুয়ারি মুক্তি পায়। প্যালবামে গানের সংখ্যা ১২টি। এই অয়ালবামটি *অসাধারণ* নামে মুক্তি পাওয়ার কথা থাকলেও পরে প্রত্যাবর্তন নামে মুক্তি পায়। অ্যালবামের নাম পরিবর্তন করে 'প্রত্যাবর্তন' করা প্রসঙ্গে তাহসান বলেন, 'প্রথম প্রেমের অনুভূতিটা আসলে অনেক মজার। প্রায়ই আমার মনে হয়, ভালোবাসার মানুষটির সঙ্গে যদি নতুন করে প্রেম শুরু করতে পারতাম! এ চিন্তা থেকেই গানটি লেখা। গানের কথাগুলো এমন, 'আমি আবার আরেকটাবার তোমার প্রেমে পড়তে চাই।' গানটির গল্প প্রেমিকার কাছে প্রত্যাবর্তন নিয়ে। তা ছাড়া অনেক দিন পর অ্যালবাম নিয়ে শ্রোতার সামনে হাজির হচ্ছি। 'প্রত্যাবর্তন' নাম রাখার এটিও একটি কারণ।

## ট্র্যাক তালিকা

## শিল্পীবৃন্দ
* তাহসান
* মিথিলা

## লিরিক্স
* তাহসান
* মিথিলা 
* আর্থিক সজীব
* টি আই অন্তর 
* ফয়সাল রাব্বিকীন

## শব্দ মিশ্রণ
* ইকবাল আসিফ জুয়েল 
* জুয়েল মোর্শেদ

## গানের ধরন
* জ্যাজ (মৌন প্রতিজ্ঞা)
* আর্ট রক (ধুলো)
* টেকনো (দ্বিচক্রযান)

## প্রযোজনা
* জি-সিরিজ
* অগ্নিবীণা

## পৃষ্ঠপোষক
রবি মোবাইল অপারেটর

## ব্যবহৃত বাদ্যযন্ত্র
* গিটার (রাজীব হোসেন)

## তথ্যসূত্র

## বহিঃসংযোগ
* নিজেকে ভেঙে নতুন কিছু করছি 
* তাহসানের প্রত্যাবর্তন

বিষয়শ্রেণী:একক অ্যালবাম
বিষয়শ্রেণী:তাহসান
গ্যাসীয় দৈত্য

thumb|right|300px|সৌরজগৎ এর চারটি গ্যাস দৈত্য গ্রহ যা সূর্যের সামনে রাখা হয়েছে।
একটি **গ্যাসীয় দৈত্য** (ইংরেজি: Gas giant) হচ্ছে একটি বড় গ্রহ যার প্রধান উপাদান পাথর বা অন্যান্য কঠিন পদার্থ নয়, বরং কোনো না কোনো গ্যাসীয় উপাদান। সৌরজগতে চারটি গ্যাসীয় দৈত্য আছে, বৃহস্পতি, শনি, ইউরেনাস ও নেপচুন। অন্যান্য তারাকে প্রদক্ষিণরত অনেক সৌরাতীত গ্যাসীয় দৈত্য শনাক্ত হয়েছে।

পৃথিবীর ভরের দশগুণ ভরবিশিষ্ট গ্রহকে দৈত্যগ্রহ বলে।

## বহিঃসংযোগ

* SPACE.com: Q&A: The IAU's Proposed Planet Definition 16 August 2006 2:00 am ET
* BBC News: Q&A New planets proposal Wednesday, 16 August 2006, 13:36 GMT 14:36 UK
* Gas Giants in Science Fiction: List


বিষয়শ্রেণী:গ্রহের প্রকারভেদ
বিষয়শ্রেণী:মহাকাশ
ল্যান্থানাইড

**ল্যান্থানাইড** বা **ল্যান্থানয়েড** (IUPAC নামকরণ) হল ১৫টি ধাতব মৌলিক পদার্থের সমন্বয়ে গঠিত পর্যায় সারণির একটি বিশেষ শ্রেণী। ৫৭ থেকে ৭১ পারমাণবিক সংখ্যা বিশিষ্ট মৌলগুলো এই শ্রেণীর অন্তর্ভুক্ত। এই শ্রেণীর প্রথম মৌলটি হল ল্যান্থানাম এবং শেষ মৌলটি হল লুটেসিয়াম। 

প্রায় সম-ধর্মী ধাতু স্ক্যানডিয়াম এবং ইট্রিয়াম সহ এই ১৫টি ল্যান্থানাইড শ্রেণীর মৌল, **[[বিরল মৃত্তিকা মৌল|বিরল মৃত্তিকা ধাতু]]** নামে পরিচিত।
থাম্ব|396x396পিক্সেল|Samples of lanthanide nitrates in their hexahydrate form. From left to right: La, Ce, Pr, Nd, Sm, Eu, Gd, Tb, Dy, Ho, Er, Tm, Yb, Lu.
ল্যান্থানাইড শ্রেণীর মৌলগুলো সম্পর্কে আলোচনার জন্য অনেক সময় **Ln** চিহ্নটি ব্যবহার করা হয়। ল্যান্থানাইড শ্রেণীতে একটি বাদে অন্য ১৪টি মৌল ফ-ব্লকের অন্তর্গত। লুটেসিয়ামের 4F শক্তিস্তটি ইলেকট্রনে পূর্ণ হওয়ায় এটিকে ডি-ব্লক মৌল বলা হয়ে থাকে। তবে এর রাসায়নিক বৈশিষ্টগুলো ল্যান্থানাইড শ্রেণীর অপর মৌলগুলোর সাথে অধিক সামঞ্জস্যপূর্ণ হওয়ার লুটেসিয়ামকে এই শ্রেণীতে অন্তর্ভুক্ত করা হয়েছে।

 Between initial [Xe] and final 6s2 electronic shells

## রসায়ন এবং যৌগসমূহ
## ভৌত বৈশিষ্ট
## ব্যবহারিক দিকসমূহ
## আরও দেখুন
* অ্যাক্টিনাইড
* তৃতীয় শ্রেণীর মৌল
* Lanthanide contraction
* Rare earth element

## তথ্যসূত্র

## বহিঃসংযোগ
* lanthanide Sparkle Model, used in the computational chemistry of lanthanide complexes
* USGS Rare Earths Statistics and Information 
* Ana de Bettencourt-Dias: Chemistry of the lanthanides and lanthanide-containing materials

বিষয়শ্রেণী:পর্যায় সারণি
*
বিষয়শ্রেণী:মৌলিক পদার্থের দল
বেঙ্গল নেটিভ ইনফ্যান্ট্রির ৪৯তম রেজিমেন্ট

**[[বেঙ্গল নেটিভ ইনফ্যান্ট্রি]]** ১৮৫৭ সালের ভারতীয় বিদ্রোহের পূর্বে ইস্ট ইন্ডিয়া কোম্পানির বেঙ্গল আর্মি সংগঠনের অংশ ছিল।

পদাতিক রেজিমেন্ট তাদের অস্তিত্বের সময়কালে ঘন ঘন সংখ্যা পরিবর্তন প্রত্যক্ষ করে। ব্রিটিশ ও প্রেসিডেন্সি সেনাবাহিনীর রেজিমেন্টের ঐতিহ্যগত গঠন একটি শ্রেণিবিন্যাস দ্বারা হয়েছিল যেখানে "১ম রেজিমেন্ট" ছিল সবচেয়ে পুরানো ও সবচেয়ে কম সংখ্যককে দেওয়া হয়। ১৭৬৪ সালে বেঙ্গল নেটিভ ইনফ্যান্ট্রি রেজিমেন্টগুলো তাদের ক্যাপ্টেনদের জ্যেষ্ঠতার ক্রম অনুসারে সংখ্যা পরিবর্তন করা হয়।

১৮৫৭ সালের ভারতীয় বিদ্রোহে বেঙ্গল নেটিভ ইনফ্যান্ট্রি রেজিমেন্টের অধিকাংশই বিদ্রোহ করেছিল।

## কালানুক্রম
* **১৮০৪:** ১৭৯৬ সালে পুনর্গঠনের পর বেঙ্গল নেটিভ ইনফ্যান্ট্রির ১ম ব্যাটালিয়নের ২৫তম রেজিমেন্ট হিসাবে উত্থান হয় যখন পূর্ববর্তী ২৫ তম ২য় ব্যাটালিয়ন ২য় রেজিমেন্ট হয়।
* **১৮২৪:** প্রথম ব্যাটালিয়ন মেজর জে টডের অধীনে **বেঙ্গল নেটিভ ইনফ্যান্ট্রির ৪৯তম রেজিমেন্টে** পরিণত হয়।
* **১৮৫৭:** ১৩ মে তারিখে মিয়া মীরকে নিরস্ত্র করা হয়।

## তথ্যসূত্র

বিষয়শ্রেণী:১৮৫৭ সালে ভারতের বিদ্রোহ
বিষয়শ্রেণী:বেঙ্গল প্রেসিডেন্সি
দশম শ্রেণীর মৌল

**দশম শ্রেনীর মৌল** বলতে পর্যায় সারণির ১০ম শ্রেণীর অধিনে রয়েছে এমন মৌলগুলোকে বুঝানো হয়ে থাকে। এই গ্রুপে নিকেল (**Ni**), প্যালাডিয়াম (**Pd**), প্লাটিনাম (**Pt**), ডার্মস্টেটিয়াম (**Ds**) ইত্যাদি ডি-ব্লকের অবস্থান্তর ধাতু রয়েছে। ডি ব্লকের মৌলগুলোর আইসোটোপ সাধারণত তেজষ্ক্রিয় হয়ে থাকে এবং মৌলগুলোর হাফ লাইফও অনেক কম হয়ে থাকে। এই মৌলগুলো প্রকৃতিতে পাওয়া যায় না সাধারণত কৃত্রিমভাবে বিজ্ঞানাগারে তৈরী করা হয়।

অন্যান্য শ্রেণীর মৌলসহূহের মত এই গ্রুপের মৌলগুলোও তাদের ইলেকট্রন বিন্যাসে পরিবর্তনের সাথে সাথে তাদের বৈশিষ্টসমূহের ক্রম পরিবর্তন লক্ষ্য করা যায়।

## রসায়ন

## বৈশিষ্ট সমূহ
## প্রাপ্তি
## উৎপাদন
## ব্যবহারিক দিক
## জৈব বৈশিষ্ট
## আরও দেখুন

## তথ্যসূত্র


## বহিঃসংযোগ

বিষয়শ্রেণী:পর্যায় সারণি
বিষয়শ্রেণী:মৌলিক পদার্থের দল
বিষয়শ্রেণী:পর্যায় সারণির গ্রুপ
পরম মান

thumb|360px|বাস্তব সংখ্যার পরম মানের ফাংশনের লেখচিত্র
গণিতশাস্ত্রে কোন বাস্তব সংখ্যা a এর 'পরম মান' বা মডুলাস (প্রতীক: |a|) বলতে সংখ্যাটির শুধু সাংখ্যিক মানকে বোঝায়। অর্থাৎ +১০ এর পরম মান ১০ আবার -১০ এর পরম মানও ১০। কোন সংখ্যার পরম মানকে সংখ্যারেখায় মূলবিন্দু থেকে সংখ্যাটির দূরত্ব হিসেবে চিন্তা করা যায়।

## সংজ্ঞা ও বৈশিষ্ট্যসমূহ
যেকোন বাস্তব সংখ্যা a এর পরম মানকে |a| দ্বারা চিহ্নিত করা হয় এবং নিম্নোক্ত ভাবে সংজ্ঞায়িত করা হয়। 
:|a| = \begin{cases} a, & \mbox{if }  a \ge 0  \\ -a,  & \mbox{if } a 
উপর্যুক্ত সংজ্ঞা থেকে দেখা যায় a এর পরম মান সবসময়ই ধনাত্বক হবে কখনোই ঋণাত্বক হতে পারবে না। যেহেতু + বা - চিহ্ন বর্জিত বর্গমূলচিহ্ন শুধু ধনাত্বক বর্গমূলকে নির্দেশ করে সুতরাং
:
যা কোথাও কোথাও পরম মানের সংজ্ঞা হিসেবে ব্যবহৃত হয়।

পরম মানের নিম্নোক্ত ৪টি মৌলিক বিধি রয়েছে:
:
আরও কিছু গুরুত্বপূর্ণ বিধিসমূহ:
:
অসমতা সংক্রান্ত আর দুটি মৌলিক বিধি:
:|a| \le b \iff -b \le a \le b 
:|a| \ge b \iff a \le -b \mbox{ or } b \le a 

এই সম্পর্ক গুলো পরম মান সংক্রান্ত অসমতা সমাধানে ব্যবহার করা যায়। উদাহরণ স্বরুপ:

:

## জটিল সংখ্যার পরম মান
right|thumb|জটিল সংখ্যা z এর পরম মান হল z থেকে মূলবিন্দুর দুরত্ব r। চিত্র থেকে আরো দেখা যায় z এবং এর জটিল অনুবন্ধী &nbsp; এর মান সমান।

কোন জটিল সংখ্যা

:z = x + iy,\,

যেখানে x ও y হল বাস্তব সংখ্যা, তার পরম মান |z| হল

:|z| =  \sqrt{x^2 + y^2}

যখন z কে পোলার ফরমে প্রকাশ করা হয়

:z = r e^{i \theta}

যেখানে r ≥ 0 এবং θ বাস্তব, তখন z এর পরম মান

:|z| = r

## তথ্যসূত্র

বিষয়শ্রেণী:গণিত
বিষয়শ্রেণী:প্রাথমিক বিশেষ ফাংশন
বিষয়শ্রেণী:বিশেষ ফাংশন
বিষয়শ্রেণী:বাস্তব সংখ্যা
জ্যাক এফ্রন

**জাকারি ডাভিড অ্যালেক্সান্দার "জ্যাক" এফ্রন** ()(জন্ম: ১৮ই অক্টোবর, ১৯৮৭) হচ্ছেন একজন আমেরিকান অভিনেতা এবং গায়ক। ২০০০ সালের দিকে তিনি পেশাগতভাবে অভিনয় শুরু করেন এবং ডিজনি চ্যানেল অরিজিনাল মুভি হাঁই স্কুল মিউজিক্যাল চলচ্চিত্রে প্রধান ভূমিকায় অভিনয় করেন। এ ছারা তিনি ১৭ এগাইন, মি অ্যান্ড অরসন ওয়েলস, চার্লি সেন্ট ক্লউদ, নিউ ইয়ারস ইভ এবং দ্যা লাকি অন চলচ্চিত্রে অভিনয় করেছেন।

২০০৭ সালের দিকে রোলিং স্টোন জাককে "পোষ্টার বয় ফর টুইনিবুপারস" হিশাবে ঘোষণা দেন অ্যান্ড।

## প্রাথমিক জীবন এবং শিক্ষা
এফ্রন শান লুইস অবিসপো, ক্যালিফোর্নিয়া শহরে জন্ম গ্রহণ করেন এবং পরে তিনি এরয়ও গ্র্যান্ড, ক্যালিফোর্নিয়া শহরে চলে যান। আফ্রনের বাবা পাওয়ার স্টেশনের ইলেক্ট্রিক্যাল ইঞ্জিনিয়ার ছিলেন এবং তার মা, স্টারলা বাস্কেট, সেই পাওয়ার স্টেশনের সচিব ছিলেন। এফ্রনের একজন ছোট ভাই আছে, দাইলান। এফ্রনের অনুযায়ী তারা স্বাভাবিক জীবন কাটাতেন। তিনি একজন অজ্ঞাবাদী, এবং কখনই ধার্মিক ছিলেন না। এফ্রনের পদবি হচ্ছে "এফ্রন", এর মানে হচ্ছে লাক্র।

## তথ্যসূত্র
২০০২ সালে এফ্রন

## বহিঃসংযোগ

* 
* 
* Zac Efron at TV Guide

বিষয়শ্রেণী:১৯৮৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ক্যালিফোর্নিয়ার অভিনেতা
বিষয়শ্রেণী:মার্কিন অজ্ঞেয়বাদী
বিষয়শ্রেণী:মার্কিন শিশু সঙ্গীতশিল্পী
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:ইহুদি বংশোদ্ভূত মার্কিন মানুষ
বিষয়শ্রেণী:মার্কিন টেলিভিশন অভিনেতা
বিষয়শ্রেণী:এরয়ও গ্র্যান্ড, ক্যালিফোর্নিয়া
বিষয়শ্রেণী:প্যাসিফিক কানসাভাটরি অব দ্য পারফর্মিং আর্টসের প্রক্তন ছাত্র
বিষয়শ্রেণী:শান লুইস অবিসপো, ক্যালিফোর্নিয়ার মানুষ
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:মার্কিন গায়ক
বিষয়শ্রেণী:ক্যালিফোর্নিয়ার সঙ্গীতশিল্পী
বিষয়শ্রেণী:অস্ট্রেলিয়ায় মার্কিন অভিবাসী
বিষয়শ্রেণী:ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন শিশু অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:ডেটাইম এমি পুরস্কার বিজয়ী
বিষয়শ্রেণী:ইহুদি অজ্ঞেয়বাদী
বিষয়শ্রেণী:২১শ শতাব্দীর মার্কিন গায়ক
নিম্ফিয়া পিউবেসেন্স

**নিম্ফিয়া পিউবেসেন্স** (; বৈজ্ঞানিক নাম: *Nymphaea pubescens*) শাপলাজাতীয় পুষ্প বৃক্ষ পরিবারের এক ধরনের প্রজাতিবিশেষ। এ প্রজাতিরও কয়েকটি পৃথক প্রতিশব্দ রয়েছে। তন্মধ্যে সাধারণ নাম হিসেবে রয়েছে *Nymphaea rubra*। এটি লাল রঙের হয়ে থাকে যা বাণিজ্যিকভাবে লাল শাপলা নামে পরিচিত। এ প্রজাতিরও বেগুনী রঙের গোলাকৃতি পাতা রয়েছে।

অ্যাকোয়ারিয়ামে রাখার জন্য খুব জনপ্রিয় একটি উদ্ভিদ হিসেবে শাপলার বাণিজ্যধর্মী ব্যবহার রয়েছে। এ প্রজাতির উদ্ভিদের জলের নিচের পাতাগুলো দেখতে খুবই নয়ন মনোহর। তাই অ্যাকোয়ারিস্টগণ প্রায়শঃই এর পাতাগুলো ছেঁটে ফেলেন এবং উদ্ভিদটিকে পরিপূর্ণভাবে উপ-জলজ উদ্ভিদে রূপান্তর করতে সক্ষমতা প্রদর্শন করেন।

## বিবরণ
প্রাকৃতিক পরিবেশ ও চাষাবাদ - উভয়ভাবেই এ শাপলা উৎপাদিত হয়। অম্লক্ষারবিহীন জলেই এটি ভাল জন্মে। তবে ১৫° সেলসিয়াস তাপমাত্রার নিচে এটি জন্মে না। জলজ উদ্ভিদ হিসেবে এটির শিকড় পানিতে কাদার নিচে প্রবেশ করে। শাপলা ফুল সরাসরি কাণ্ড ও মূলের সাথে যুক্ত থাকে। মূল যুক্ত থাকে মাটির সঙ্গে এবং পাতা পানির উপর ভেসে থাকে। কিছু পাতা পানির নিচে থাকে। মূল থেকেই নতুন পাতার জন্ম নেয়। পাতাগুলো গোল এবং সবুজ রঙের হয় কিন্তু নিচের দিকে কালচে রঙের হয়ে থাকে। ভাসমান পাতাগুলোর চারদিক ধারালো হয়। কাগজের ন্যায় হালকা পাতাগুলোর আকার ১৫ থেকে ২৬ সেন্টিমিটার এবং এদের ব্যাপ্তি প্রায় ০.৯ থেকে ১.৮ মি। ফুলগুলো যখন পূর্ণাঙ্গভাবে বিকশিত হয়, তখন এর ব্যাস প্রায় ১৫ সে.মি হয়। শাপলা ফুল দিনের বেলায় সঙ্কুচিত হয় এবং রাতে পূর্ণাঙ্গভাবে ফুঁটে। ন্যমফাইয়া পিউবসেন্স’র ভিন্নতাজনিত ও সঙ্করায়ণের ফলে এদের রঙ সাদা থেকে গোলাপী, পটলবর্ণ, বেগুনী, ফিকে লাল হয়ে থাকে।

## প্রাপ্তিস্থান
এ প্রজাতির উদ্ভিদকে বাংলা ভাষায় *শাপলা*, হিন্দিতে *কোকা* এবং সংস্কৃত ভাষায় *কুমুদা* নামে ডাকা হয়ে থাকে। এটি স্বল্প গভীর জলের হ্রদ ও পুকুরে জন্মে। নাতিশীতোষ্ণ ও গ্রীষ্মমণ্ডলীয় এলাকা হিসেবে বাংলাদেশ, ভারত, পাকিস্তান, শ্রীলঙ্কা, চীনের ইউনান প্রদেশ, তাইওয়ান, ফিলিপাইন, কম্বোডিয়া, লাওস, মায়ানমার, থাইল্যান্ড, ভিয়েতনাম, ইন্দোনেশিয়া, মালয়েশিয়া প্রভৃতি দেশে দেখতে পাওয়া যায়।

এছাড়াও উত্তর-পূর্বাঞ্চলীয় অস্ট্রেলিয়া এবং পাপুয়া নিউগিনিতেও নিম্ফিয়া পিউবেসেন্সের সন্ধান পাওয়া গেছে।

## তথ্যসূত্র

## বহিঃসংযোগ

* Banglapedia
* Studies on Nymphaea species in Bangladesh
* Sorting Nymphaea names
* Nymphaea pubescens - Pictures
* Flora of China 6: 116–118. 2001 - Nymphaea 睡莲属

পিউবেসেন্স
বিষয়শ্রেণী:ভারতের উদ্ভিদ
বিষয়শ্রেণী:থাইল্যান্ডের উদ্ভিদ
বিষয়শ্রেণী:মিয়ানমারের উদ্ভিদ
বিষয়শ্রেণী:লাওসের উদ্ভিদকুল
বিষয়শ্রেণী:ফিলিপাইনের উদ্ভিদ
বিষয়শ্রেণী:মালয়েশিয়ার উদ্ভিদ
বিষয়শ্রেণী:ইন্দোনেশিয়ার উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
বিষয়শ্রেণী:চীনের উদ্ভিদ
বিষয়শ্রেণী:অস্ট্রেলিয়ার উদ্ভিদ
জাতীয় ফুল

থাম্ব|প্রতিটি দেশের নিজস্ব জাতীয় ফুল রয়েছে। এটি বাংলাদেশের জাতীয় ফুল
**জাতীয় ফুল** () কোনো একটি নির্দিষ্ট দেশের উদ্ভিদের ফুলের প্রতীক যা ঐ দেশের স্বতন্ত্র ভৌগোলিক আয়তন ও পরিচিতি বহন করে। কোনো কোনো দেশে জাতীয় ফুলকে দেশব্যাপী পরিচিতি রয়েছে, আবার কোনো বিভাগ কিংবা উপ-বিভাগেরও প্রতীকি পরিচিতি বহন করে থাকে। বিভিন্ন মানদন্ডে জাতীয় ফুলের মর্যাদা প্রদান করা হয়ে থাকে। সরকারি সিদ্ধান্ত কিংবা অনানুষ্ঠানিকভাবে জনগণের মতামতের প্রেক্ষিতে জাতীয় ফুল হিসেবে কোনো একটি জনপ্রিয় ও অতি পরিচিত ফুলকে নির্ধারণ করা হয়। বিশেষ ধরনের ফুলকে জাতীয় ফুলের মর্যাদা প্রদানের ক্ষেত্রে অস্ট্রেলিয়া এবং কানাডা মুখ্য ভূমিকা পালন করেছে। তবে মার্কিন যুক্তরাষ্ট্রে রাষ্ট্রীয় ফুলের চেয়ে রাজ্য কর্তৃক নির্ধারিত ফুলই বেশি ব্যবহৃত হয়।

## দেশভিত্তিক জাতীয় ফুল
* বাংলাদেশ - শাপলা
* ভারত - পদ্ম
* যুক্তরাষ্ট্র, ইরাক, বুলগেরিয়া, চেক প্রজাতন্ত্র, লুক্সেমবার্গ, মালদ্বীপ, ইংল্যান্ড - গোলাপ
* ইথিওপিয়া, কাজাখস্তান - লিলি
* সিরিয়া, তিউনিসিয়া - জুঁই
* আফগানিস্তান, তুরস্ক - টিউলিপ

## তথ্যসূত্র

## বহিঃসংযোগ
* Plantlife County flowers page
* BBC coverage of the county flowers competition
* Provincial Floral Emblems of Canada 
* National Flowers 
* List Of National Flowers by Country 

বিষয়শ্রেণী:ফুল
বিষয়শ্রেণী:জাতীয় প্রতীক
বিষয়শ্রেণী:সংস্কৃতিতে ফুল
উপাত্তগতভাবে অপ্রতুল

**উপাত্তগতভাবে অপ্রতুল** আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের লাল তালিকায় কোন একটি প্রজাতি বা উপপ্রজাতির একটি সংরক্ষণ অবস্থা। সেসব প্রজাতি ও উপপ্রজাতিকে উপাত্তগতভাবে অপ্রতুল শ্রেণীর অন্তর্ভুক্ত করা হয় যাদের বর্তমান অবস্থা বা বিলুপ্তির ঝুঁকি সম্পর্কে প্রাপ্ত তথ্যের ভিত্তিতে কোনরকম প্রত্যক্ষ বা পরোক্ষ অনুমান করা সম্ভব হয় না। এ ধরনের জীবদের শারীরতত্ত্ব, জীবনচক্র, স্বভাবচরিত্র ইত্যাদি সম্পর্কে প্রচুর তথ্য এবং বেশ ভাল গবেষণা করা থাকলেও তাদের প্রাচুর্য বা বিস্তৃতি সম্পর্কে কোন সঠিক তথ্য থাকে না। উপাত্তগতভাবে অপ্রতুল শ্রেণীটি প্রকৃতপক্ষে বিপদগ্রস্ততার কোন সূচক নয়। কোন জীবকে এই শ্রেণীতে অন্তর্ভুক্ত করা এটাই ইঙ্গিত করে যে ওই জীবটি সম্পর্কে আরও গবেষণার প্রয়োজন যাতে করে মূল তালিকায় সেটার অবস্থান নিশ্চিত করা সম্ভব হয়।
থাম্ব|150px|উপাত্তগতভাবে অপ্রতুল শ্রেণীর প্রতীক
উপাত্তগতভাবে অপ্রতুল শ্রেণীর জীবদের খুব সতর্কতার বাছাই করা হয়। আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের মতে, তালিকায় কোন একটি জীবের সঠিক অবস্থান নির্ণয় করার জন্য বস্তুনিষ্ঠ ও নির্ভরযোগ্য তথ্য না থাকলে তাদের এই শ্রেণীতে ফেলা উচিত। পূর্বে কোন একটি প্রজাতিকে অন্য কোন শ্রেণীতে রাখা হয়েছে, কিন্তু বর্তমানে তাদের অবস্থার পরিবর্তন ঘটেছে; এমন প্রজাতিগুলো সম্পর্কে সঠিক সিদ্ধান্তে আসার পূর্বে তাদের উপাত্তগতভাবে অপ্রতুল শ্রেণীর অন্তর্ভুক্ত করা হয়।

## কয়েকটি উপাত্তগতভাবে অপ্রতুল শ্রেণীভুক্ত প্রজাতি


Image:Walross paar.jpg|সিন্ধুঘোটক
Image:Male Ribbon Sea Ozernoy Gulf Russia.jpg|রিবন সীল
Image:Lontra longicaudis 2.jpeg|নবগ্রীষ্মমণ্ডলীয় ভোঁদর
Image:Keulemans pale fox.png|নিরল খেঁকশিয়াল
Image:HalcyonNigrocyaneaWolf.jpg|নীলপিঠ মাছরাঙা
Image:Iris Glossy Starling - side color.jpg|পান্না শালিক
Image:Tragulus javanicus jerusalem zoo.jpg|জাভার মূষিক-মৃগ


## তথ্যসূত্র

## বহিঃসংযোগ
* আন্তর্জাতিক প্রকৃতি ও প্রাকৃতিক সম্পদ সংরক্ষণ সংঘের লাল তালিকাভুক্ত প্রজাতিসমূহের তালিকা।

বিষয়শ্রেণী:উপাত্তগতভাবে অপ্রতুল প্রজাতি
বিষয়শ্রেণী:সংরক্ষণের অবস্থা অনুযায়ী জীবকুল
বিষয়শ্রেণী:আইইউসিএন লাল তালিকা
বিষয়শ্রেণী:আইইউসিএন লাল তালিকার অপ্রতুল-তথ্য প্রজাতি
বিপদগ্রস্ত প্রজাতি

[thumb|[আইইউসিএন লাল তালিকা|আইইউসিএন লাল তালিকায় **বিপদগ্রস্ত** তিনটি অবস্থা দেখানো হয়েছে।]]

যেসব প্রজাতি নিকট ভবিষ্যতে প্রাকৃতিক পরিবেশে বিলুপ্ত হওয়ার ঝুঁকিতে রয়েছে, আইইউসিএন লাল তালিকায় সেসব প্রজাতিকে **বিপদগ্রস্ত প্রজাতি** হিসেবে উল্লেখ করা হয়েছে। বিভিন্ন উপপ্রজাতি ও পরবর্তী শ্রেণীগুলোর ক্ষেত্রেও তাদের বিপদগ্রস্ততার মাত্রা চিহ্নিত করা হয়। লাল তালিকায় তিনটি বিভাগকে একত্রে বিপদগ্রস্ত বিভাগ বলে আখ্যায়িত করা হয়েছে। বিপদগ্রস্ততার মাত্রা অনুযায়ী বিভাগগুলো হল:

* মহাবিপন্ন
* বিপন্ন
* সংকটাপন্ন

পূর্বে আরও একটি বিভাগ সংরক্ষণ নির্ভর বিপদগ্রস্ত বিভাগের অন্তর্ভুক্ত ছিল। বর্তমানে বিভাগটি বাদ দেওয়া হয়েছে। মোট জনসংখ্যা, জনসংখ্যা হ্রাসের হার, তুল্য জনসংখ্যা, ভৌগোলিক বিস্তৃতি, বিস্তৃতিতে বিচ্ছিন্নতা- এই পাঁচটি বিষয়ের উপর নির্ভর করে কোন একটি প্রজাতির বিপদগ্রস্ততার মাত্রা নির্ধারণ করা হয়।

বিপদগ্রস্ত শ্রেণীর পূর্ববর্তী দুইটি শ্রেণী হচ্ছে ন্যূনতম বিপদগ্রস্ত ও প্রায়-বিপদগ্রস্ত শ্রেণী দুইটি। মূল্যায়িত নয় ও অপ্রতুল-তথ্য শ্রেণীভুক্ত প্রজাতিগুলো বিপদগ্রস্ত প্রজাতির অন্তর্ভুক্ত নয়।

## গ্রন্থপঞ্জি
* Sharrock, S. and Jones, M. 2009. Conserving Europe's threatened plants Botanic Gardens Conservation International (BGCI).

## তথ্যসূত্র

বিষয়শ্রেণী:বিপদগ্রস্ত প্রজাতি
বিষয়শ্রেণী:সংরক্ষণের অবস্থা অনুযায়ী জীবকুল
বিষয়শ্রেণী:আইইউসিএন লাল তালিকা
বিষয়শ্রেণী:পরিবেশ সংরক্ষণ
ভারতীয় কৃষ্ণসার

**ভারতীয় কৃষ্ণসার**  বা **কৃষ্ণশার** (বৈজ্ঞানিক নাম: *Antilope cervicapra*) *এন্টিলোপ* গণের অন্তর্ভুক্ত এক প্রকার হরিণবিশেষ। প্রধানত ভারতের পশ্চিমাঞ্চলে এদের আবাসস্থল। এছাড়াও, পাকিস্তানের কিছু অংশসহ নেপালে এদেরকে দেখা যায়। পূর্ব পাঞ্জাবের *আঞ্চলিক প্রাণী* হিসেবে কৃষ্ণসার একটি স্বীকৃত প্রাণী। এদেরকে **কৃষ্ণমৃগ** ও **সারঙ্গ** নামেও জানা যায়।

## বৈশিষ্ট্যাবলী
থাম্ব|ভারতের হায়দ্রাবাদে অবস্থিত ব্ল্যাকবাক অ্যান্টিলোপ সার্ভিক্যাপ্রা।
পুরুষ ও স্ত্রীজাতীয় ভারতীয় কৃষ্ণসারের দেহকাঠামোর মধ্যে ব্যাপক পার্থক্য লক্ষ্য করা যায়। পুরুষ ভারতীয় কৃষ্ণসার ঘন বাদামী, কালো এবং সাদা রঙের হয়ে থাকে। এদের পেঁচানো শিং রয়েছে। অন্যদিকে স্ত্রীজাতীয়ের কোন শিং নেই এবং ফন রঙের অধিকারী। কব হরিণের সাথে ভারতীয় কৃষ্ণসারের বেশ মিল রয়েছে। এদের দেহের দৈর্ঘ্য: ১০০-১৫০ সেন্টিমিটার (৩.৩-৪.৯ ফুট); কাঁধের দৈর্ঘ্য: ৬০-৮৫ সে.মি (২-২.৭৯ ফুট); লেজের দৈর্ঘ্য: ১০-১৭ সে.মি. (৩.৯-৬.৭ ইঞ্চি) এবং ওজন: ২৫-৩৫ কেজি (৫৫-৭৭ পাউন্ড) হয়ে থাকে।

## আবাসস্থল
পূর্বে উত্তর-পূর্বাংশ ছাড়া ভারতের সর্বত্র কৃষ্ণসার ব্যাপক সংখ্যায় বাস করতো। কিন্তু বর্তমানে এদের সংখ্যা দ্রুত কমে যাওয়ায় শুধুমাত্র মহারাষ্ট্র, উড়িষ্যা, পাঞ্জাব, রাজস্থান, হরিয়ানা, গুজরাত, অন্ধ্রপ্রদেশ, তামিলনাড়ু এবং কর্ণাটকে দেখতে পাওয়া যায়। এছাড়াও মধ্য ভারতে ক্ষুদ্র সংখ্যায় কৃষ্ণসার রয়েছে।

নেপালের বর্দিয়া জাতীয় উদ্যানের দক্ষিণে কৃষ্ণসার সংরক্ষণ এলাকায় সর্বশেষ জরীপ কার্য্য পরিচালিত হয়। ২০০৮ সালের ঐ জরীপে কৃষ্ণসারের সংখ্যা ১৮৪টি উল্লেখ করা হয়।

## জীববৈচিত্র্য সংরক্ষণ
সাধারণতঃ উন্মুক্ত সমান্তরাল স্থানে দলবদ্ধ হয়ে থাকতে এরা পছন্দ করতে ভালবাসে। একটি প্রভাববিস্তারকারী পুরুষজাতীয় ভারতীয় কৃষ্ণসারের নিয়ন্ত্রণে থেকে ১৫ থেকে ২০টি স্ত্রীজাতীয় কৃষ্ণসার একত্রে থাকে। এরা খুবই দ্রুত চলে। তাদের গতিবেগ ঘণ্টায়  রেকর্ড করা হয়েছে। তাদের মূল খাদক হিসেবে ভারতীয় চিতা বর্তমানে বিলুপ্ত হয়ে গেছে। বর্তমানে নেকড়ে বাঘ ও বন্য কুকুরের কবলে পড়ে শিকারে পরিণত হয়ে থাকে।

ভারতীয় কৃষ্ণসার প্রধানত ঘাস খেয়ে জীবনধারণ করে। এছাড়াও, বিভিন্ন ধরনের বীজ, ফুল এবং ফল সহায়ক খাদ্য হিসেবে গ্রহণ করে। তাদের সর্বোচ্চ জীবনকাল ১৬ বছর এবং গড় আয়ু ১২ বছর।

ভারতীয় কৃষ্ণসার তার মাংস ও চামড়ার কারণে মানুষের শিকারে পরিণত হয়। ভারতীয় আইন অনুযায়ী পশু শিকার নিষিদ্ধ হলেও মাঝে মধ্যে এ বিপন্ন প্রাণী হত্যার ঘটনা ঘটে। এছাড়াও, জনসংখ্যাধিক্যজনিত কারণে বন বিলুপ্ত হচ্ছে। গৃহপালিত প্রাণীকে বনে ঘাস গ্রহণের লক্ষ্যে পাঠানোয় রোগ ছড়িয়ে তাদের মাঝে সংক্রমিত হচ্ছে।

## চিত্রশালা

Antilope cervicapra kwh.jpg
Hirschziegenantilope-w.JPG
Antilope cervicapra4.jpg
Hirschziegenantilope2.JPG
Antilope cervicapra2.jpg
Blackbuck Antelope.jpg


## তথ্যসূত্র

## বহিঃসংযোগ

* Images of Blackbuck 

বিষয়শ্রেণী:মুক্ত হরিণবিশেষ
বিষয়শ্রেণী:এশিয়ার স্তন্যপায়ী
বিষয়শ্রেণী:রাজস্থানের ফ্লোরা এবং প্রাণীজগৎ
বিষয়শ্রেণী:ভারতের স্তন্যপায়ী
বিষয়শ্রেণী:নেপালের স্তন্যপায়ী
বিষয়শ্রেণী:পাকিস্তানের স্তন্যপায়ী
বিষয়শ্রেণী:ইউরেশিয়ার প্রাণীজগৎ
বিষয়শ্রেণী:১৭৫৮-এ বর্ণিত স্তন্যপায়ী
বিষয়শ্রেণী:তরকির রয়েল রেজিমেন্ট
বিষয়শ্রেণী:দক্ষিণ এশিয়ার প্রাণিকুল
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
বিষয়শ্রেণী:হরিয়ানার প্রতীক
স্টেফানি রাইস

**স্টেফানি লুইসা রাইস** ()(জন্ম:১৭ জুন ১৯৮৮) একজন অস্ট্রেলীয় মহিলা সাতারু। তিনি ২০০৮ সালের বেইজিং অলিম্পিকে তিনটি স্বর্ণ পদক লাভ করেন। তিনি অস্ট্রেলিয়ার ব্রিজবেনের সাতারু। তিনি ২০০৯ সালের অস্ট্রেলিয়ার সরকারের পদক *অডার অব অস্ট্রেলিয়া* লাভ করেন।

## তথ্যসূত্র

## বহিঃসংযোগ

* 
* 2005 media guide to swimming event (page 39) Hanson Sport
* 





বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ব্রিসবেনের মহিলাক্রীড়াবিদ
বিষয়শ্রেণী:কমনওয়েলথ গেমসে স্বর্ণপদক বিজয়ী অস্ট্রেলীয়
বিষয়শ্রেণী:অস্ট্রেলিয়ান মহিলা সাঁতারু
বিষয়শ্রেণী:অস্ট্রেলীয় নারী বাটারফ্লাই সাঁতারু
বিষয়শ্রেণী:মহিলা মিশ্রিত সাঁতারু
বিষয়শ্রেণী:২০০৬-এর কমনওয়েলথ গেমসের সাঁতারু
বিষয়শ্রেণী:সাঁতারে প্রাক্তন বিশ্বের রেকর্ড ধারক
বিষয়শ্রেণী:সাঁতারে বিশ্ব জলক্রীড়া চ্যাম্পিয়নশীপ পদকপ্রাপ্ত ব্যক্তি
বিষয়শ্রেণী:অলিম্পিকে অস্ট্রেলিয়ার জন্য স্বর্ণপদক প্রাপক
বিষয়শ্রেণী:অস্ট্রেলিয়ার অলিম্পিক সাঁতারু
বিষয়শ্রেণী:২০০৮ গ্রীষ্মকালীন অলিম্পিকের সাঁতারু
বিষয়শ্রেণী:২০১২ গ্রীষ্মকালীন অলিম্পিকের সাঁতারু
বিষয়শ্রেণী:বছর অনুযায়ী অস্ট্রেলিয়ান সাঁতারু
বিষয়শ্রেণী:সাঁতারে অলিম্পিক পদক বিজয়ী
বিষয়শ্রেণী:অস্ট্রেলীয় নারী ফ্রিস্টাইল সাঁতারু
বিষয়শ্রেণী:কুইন্সল্যান্ডের নারী ক্রীড়াবিদ
বিষয়শ্রেণী:সাঁতারে সাবেক বিশ্বরেকর্ডধারী
বিষয়শ্রেণী:অলিম্পিক স্বর্ণপদক বিজয়ী অস্ট্রেলীয়
বিষয়শ্রেণী:অস্ট্রেলিয়ার মেডেল অব দি অর্ডার গ্রহীতা
বিষয়শ্রেণী:সাঁতারে বিশ্ব সাঁতার প্রতিযোগিতার পদক বিজয়ী
বিষয়শ্রেণী:২০০৮ গ্রীষ্মকালীন অলিম্পিকের পদক বিজয়ী
বিষয়শ্রেণী:অলিম্পিকের সাঁতারে স্বর্ণপদক বিজয়ী
বিষয়শ্রেণী:স্পোর্ট অস্ট্রেলিয়া হল অব ফেমে প্রবেশকারী
বিষয়শ্রেণী:২১শ শতাব্দীর অস্ট্রেলীয় নারী ক্রীড়াবিদ
লস প্রেমিওস

**লস প্রেমিওস** বা **বিজয়ী** প্রখ্যাত আর্জেন্টাইন সাহিত্যিক হুলিও কোর্তাজারের একটি জনপ্রিয় উপন্যাস। মূল উপন্যাসটি স্প্যানিশ ভাষায় ১৯৬০ সালে প্রথম প্রকাশিত হয়। পরবর্তীতে উপন্যাসটি এলাইন কেরিগান কর্তৃক ইংরেজিতে অনূদিত হয়।

## কাহিনী সংক্ষেপ

বুয়েনোস আইরেস শহরের বিভিন্ন পেশার কয়েকজন মানুষ একটা লটারি জেতে। পুরস্কার হিসেবে তারা একটা রহস্যময় বিলাসবহুল জাহাজে ভ্রমণের সুযোগ পায়। তারা কীভাবে, কোথায় যাচ্ছে সে ব্যাপারে তাদেরকে বিন্দুমাত্র ধারণা দেওয়া হয় না। রাতের আঁধারে এক জনপ্রিয় কাফে থেকে তাদের সবাইকে তুলে নেওয়া হয় সেই জাহাজে। অজানার উদ্দেশ্যে রহস্যময় যাত্রা শুরু হয়। যাত্রীরা প্রথম ধাক্কাটা পায় জাহাজ থামার কয়েক ঘণ্টার মধ্যে। তাদের জানানো হয়, জাহাজের ক্রুদের মধ্যে এক মারাত্মক রোগ ছড়িয়ে পড়েছে। রোগ ছড়িয়ে পড়ার দোহাই দিয়ে যাত্রীদের একটা আলাদা কামরায় বন্দী করে রাখা হয়। সময়ের সাথে সাথে তাদের মধ্যে সন্দেহ আর অবিশ্বাস মাথাচাড়া দিয়ে ওঠে। অনিশ্চয়তার মধ্যে তাদের অতীত আর ভবিষ্যৎ নিয়ে কথা বলে সময় কাটাতে থাকে লটারি বিজয়ীরা। তাদের জীবনের সমস্ত গোপন ঘটনা আর ইচ্ছেগুলো একে অপরের সাথে লেনদেন করে তারা।

বন্দী যাত্রীদের মধ্যে খুব কম সময়ে দুটো দলের সৃষ্টি হয়। একদল চায়- ক্রুদের সাথে সংঘাতের মাধ্যমে মুক্তি, আরেকদল তাদের বন্দী অবস্থা মেনে নেয়। দুই দল এক অবশ্যম্ভাবী আর অর্থহীন সংঘাতে মেতে ওঠে।

বিষয়শ্রেণী:১৯৬০-এর উপন্যাস
বিষয়শ্রেণী:আর্জেন্টিনার উপন্যাস
বিষয়শ্রেণী:হুলিও কোর্তাজারের উপন্যাস
বিষয়শ্রেণী:বুয়েনস এয়ারেসের সেট উপন্যাস
বিষয়শ্রেণী:স্প্যানিয় উপন্যাস